सेहत खराब होने के मेहुल चोकसी के बहाने पर ED ने कहा- वापसी के लिए हम देंगे एयर एंबुलेंस और डॉक्टर  
ईडी ने चोकसी के सेहत संबंधी दावे को गुमराह करने वाला बताया
ईडी ने कहा- चोकसी की वापसी के लिए देंगे एयर एंबुलेंस और डॉक्टरों की टीम
'चोकसी ने 13 हजार करोड़ के पीएनबी स्कैम की जांच में कॉपरेट नहीं किया'
ईडी ने हलफनामे में कहा, 'चोकसी ने अपनी सेहत को लेकर जो दावा पेश किया है, वह अदालत को गुमराह करने वाला है और यह कानूनी प्रक्रिया में देरी करने के लिए की गई एक कोशिश है. हम मेडिकल एक्सपर्ट की एक टीम और एक एयर एंबुलेस की व्यवस्था करने के लिए तैयार हैं जिससे चोकसी को एंटीगुआ से वापस लाया जा सके.' ईडी ने हलफनामे में यह भी कहा, 'चोकसी ने 13 हजार करोड़ के पीएनबी स्कैम की जांच में कभी कॉपरेट नहीं किया.'
एजेंसी ने बताया, 'चोकसी दावा करते हैं कि उनकी 6129 करोड़ रुपए की संपत्ति को सीज किया गया लेकिन यह गलत है क्योंकि जांच के दौरान ईडी ने केवल 2100 करोड़ रुपए की संपत्ति अटैच की थी. ईडी ने यह भी कहा कि भगोड़े हीरा कारोबारी ने देश से भागने से पहले अपनी सारी संपत्ति बेचने की कोशिश की थी. 
ईडी ने कहा, 'मेहुल चोकसी ने जांच में कभी कॉपरेट नहीं किया. उनके खिलाफ गैर जमानती वारंट जारी किया गया था. इंटरपोल ने इस मामले में रेड कॉर्नर नोटिस जारी किया था. चोकसी ने वापस आने से इनकार कर दिया था. वह भगोड़े हैं.' ईडी ने कहा कि चोकसी को कई बार जांच में शामिल होने के लिए मौका दिया गया लेकिन वह हर वार सवालों से बचा. (इनपुट:एएनआई)